《偈颂一百一十七首 其四十》
宋代·释绍昙

人从雪峰来，接得乳峰信。报道古涧寒泉，涌出千丈飞雪。

推倒妙高台，掀翻乌石岭。松山土主冷地翻身，隐潭龙王梦中惊醒。

郎忙抖擞精神，念一道离怖畏真言，南无三满多，没驮喃，唵部龄，唵齿龄。

吽吽，急急如律令。三世诸佛立地听，梵语华言难改正。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。